Diari Oficial de la Generalitat Valenciana


Sumari del DOGV 3466, del 01-04-1999 (1999/2413)

Informació pública de les bases per a la provisió d'una plaça de sergent de la Policia Local.
---------------------------------------------------------------------------------------------

### Dades del document

Número de DOGV
:   3466

Data del DOGV
:   01-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2413


Data del document
:   01-04-1999

Organisme emissor
:   Ajuntament de Tavernes de la Valldigna

Tipus de document
:   Convocatòria

Descriptors 

:   * Puçol
    * policia
    * administració local
    * concurs administratiu

Informació pública de les bases per a la provisió d'una plaça de sergent de la Policia Local. [1999/S2413]
  
De conformitat amb l'acord adoptat pel Ple de l'Ajuntament, en la sessió del dia 21 de setembre de 1998, sobre l'aprovació de bases per a la selecció d'una plaça de sergent de la Policia Local, vacant en la plantilla municipal i anunciada en l'oferta d'ocupació pública de 1998, l'Alcaldia Presidència ha resolt:
  
Únic
  
Convocar proves per a la selecció d'una plaça de sergent de la Policia Local, de conformitat amb les bases que han sigut aprovades pel Ple de l'Ajuntament en la sessió de 21 de setembre de 1998, que literalment diu el següent:
  
Bases que regiran la convocatòria per a la provisió d'una plaça de sergent de la policia local, vacant en la plantilla de l'Ajuntament de Tavernes de la Valldigna.
  
Bases de la convocatòria per a proveir en propietat una plaça de sergent de la policia local, de conformitat amb el que disposa la Llei 7/1985, de 2 d'abril; el Reial Decret Legislatiu 781/1986, de 18 d'abril; el Decret 69/1986, de 2 de juny (DOGV 20.06.1986); el Reial Decret 896/1991, de 7 de juny; el Reial Decret 2.617/1985, de 9 de desembre; la Llei 2/1990, de la Generalitat Valenciana; el Decret 152/1991, de 29 d'agost; Ordre del conseller d'Administració Pública de 9 de setembre de 1991; Decret 11/1992, de 16 de gener; Ordre de 16 de gener de 1992, del conseller d'Administració Pública; Ordre de 5 de desembre de 1994, de la Conselleria d'Administració Pública, Ordre de 22 de desembre de 1997, de la Conselleria de Presidència i Ordre de 20 de gener de 1998, de la Conselleria de Presidència.
  
Primera. Objecte de la convocatòria
  
L'objecte de la convocatòria és la provisió en propietat d'una plaça de sergent de la policia local, escala d'administració especial, subescala de serveis especials, classe policia local i auxiliars, enquadrada en l'escala executiva, nivell C de titulació (article 25 de la Llei 30/1984, de 2 d'agost i 14 de la Llei 2/1990, de Coordinació de la Policia Local), mitjançant un concurs oposició pel torn de promoció interna entre els caporals de la policia local de la plantilla de l'Ajuntament de Tavernes de la Valldigna.
  
Segona. Condicions dels aspirants
  
Per a ser admesos a la realització de les proves selectives, el personal aspirant haurà de complir els requisits següents en la data en què acabe el termini de presentació d'instàncies:
  
a) Ser funcionari de carrera, integrat en la subescala de serveis especials, escala bàsica, categoria caporal de la policia local de l'Ajuntament de Tavernes de la Valldigna.
  
b) Haver romàs almenys dos anys en la categoria de caporal en l'Ajuntament de Tavernes de la Valldigna.
  
c) No patir cap malaltia ni defecte físic que impedisca el normal exercici de les funcions pròpies de l'escala i categoria, de conformitat amb el quadre d'exclusions mèdiques a què remeten aquestes bases.
  
d) No estar suspés en ferm ni inhabilitat per a l'exercici de funcions públiques.
  
e) Estar en possessió dels permisos de conducció de vehicles A-2 i B-2.
  
f) Estar en possessió del títol de batxiller superior o equivalent, o en condicions d'obtenir-lo en la data que acabe el termini de presentació d'instàncies o en possessió del diploma de dispensa de grau expedit per l'Institut Valencià de Seguretat Pública a l'empara de la disposició transitòria primera de la Llei 2/1990, de 4 d'abril i Decret 260/1994 de 20 de desembre.
  
Tercera. Presentació d'instàncies i documentació annexa
  
Les instàncies per a prendre part en aquesta convocatòria és dirigiran a l'alcalde president d'aquest ajuntament, i es podrà fer servir la instància model que facilitarà el Negociat de Personal (segona planta de l'edifici de la Casa de la Cultura, situada en el carrer de Gabriel Hernández 55, actual seu de l'Ajuntament). Les instàncies s'han de presentar en el Registre General o en la forma que determina l'article 38.4 de la Llei 30/1992 de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, comptadors a partir de l'endemà de la publicació de l'extracte d'aquesta convocatòria en el Boletín Oficial del Estado.
  
En les instàncies per a prendre part en aquesta convocatòria, el personal aspirant haurà de manifestar que compleix tots i cada un dels requisits exigits en aquestes bases i que es compromet a prestar el jurament o la promesa preceptius.
  
S'adjuntarà a les instàncies:
  
a) El justificant d'haver ingressat en la caixa municipal, mitjançant l'ingrés bancari o resguard d'ingrés, si és el cas, per gir postal o telegràfic, els drets d'examen, que s'estableixen en 3.500 pessetes. Els esmentats drets d'examen només seran tornats a qui no siga admés en el procés selectiu per faltar-li algun dels requisits exigits per a prendre-hi part.
  
b) Així mateix, ha de presentar-se la documentació acreditativa dels mèrits al·legats per l'aspirant mitjançant l'original o una còpia compulsada. Caldrà adjuntar aquesta documentació a la instància en un sobre tancat, que podrà ser lacrat. No serà tingut en compte cap mèrit que no s'acredite en aquest moment.
  
Quarta. Admissió dels aspirants
  
Per a ser admesos en les proves selectives, n'hi haurà prou que els aspirants manifesten en les instàncies que compleixen cada una de les condicions exigides en aquestes bases, referides a la data d'acabament del termini de presentació d'instàncies i que hagen pagat els drets d'examen.
  
Després de concloure el termini de presentació d'instàncies, per mitjà d'una resolució de l'Alcaldia, s'aprovarà la llista d'aspirants admesos i exclosos. Aquesta resolució serà publicada en el Butlletí Oficial de la Província i en el tauler d'anuncis de l'Ajuntament. Es concedirà un termini de 10 dies perquè els aspirants exclosos esmenen els defectes. No obstant açò, els errors de fet es podran esmenar en qualsevol moment, d'ofici o a petició de la persona interessada.
  
Després d'haver transcorregut aquest termini sense que es formule cap reclamació, s'entendran definitives aquestes llistes. L'Alcaldia resoldrà les reclamacions presentades per mitjà d'una resolució motivada.
  
En la resolució per la qual s'aproven les llistes, s'hi determinarà el lloc, la data i l'hora de la realització de la fase de concurs, i també els de la primera prova de l'oposició.
  
Cinquena. Tribunal qualificador
  
El tribunal qualificador estarà compost pels membres següents, tots ells amb veu i vot:
  
President: l'alcalde president de l'Ajuntament o regidor en qui delegue.
  
Secretari: El de la corporació o funcionari en qui delegue, que actuarà, a més, com a vocal.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- Un representant de l'administració de la Generalitat Valenciana.
  
- El cap de la Policia Local de l'Ajuntament, i si hi falta, un funcionari de la corporació de la mateixa o de superior categoria.
  
- Dos representants dels treballadores designats per la Junta de Personal d'aquest ajuntament.
  
La designació dels membres del Tribunal inclourà la dels respectius suplents i es farà pública juntament amb la llista d'admesos i exclosos, i també en el tauler d'anuncis de l'Ajuntament.
  
La corporació sol·licitarà als òrgans corresponents la designació dels representants respectius, que haurà d'efectuar-se en el termini de 20 dies següents a la recepció de la sol·licitud.
  
La composició del tribunal serà predominantment tècnica i els vocals posseiran la titulació o especialització igual a l'exigida per a l'accés al lloc de treball ofert.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents.
  
El tribunal podrà disposar la incorporació dels assessors especialistes a les seues sessions.
  
Els membres del tribunal podran ser recusats pel personal aspirant, de conformitat amb el que preveuen els articles 28 i 29 de la vigent Llei de Procediment Administratiu (Llei 30/1992).
  
A l'efecte del que es disposa en l'annex IV del Reial Decret 236/1988, de 4 de març, el tribunal que actua en aquesta prova selectiva tindrà la categoria tercera de les que s'hi recullen, tant pel que fa a les assistències dels membres del tribunal com dels assessors i col·laboradors.
  
Sisena. Començament i desenvolupament de l'oposició
  
El personal aspirant serà convocat en crida única, excepte casos de força major, degudament justificats i apreciats lliurement pel tribunal. La no presentació d'un aspirant en el moment de la crida a qualsevol dels exercicis obligatoris determinarà automàticament la pèrdua del dret a participar en aquest exercici i en els successius i, per tant, quedarà exclòs del procediment selectiu.
  
L'ordre d'actuació dels aspirants en els exercicis que no es puguen realitzar conjuntament, serà el determinat prèviament per la Generalitat Valenciana per a la selecció del personal, segons el darrer sorteig realitzat a què es refereix l'article 14.2 del Decret 69/1986, de 2 de juny, del Consell de la Generalitat Valenciana.
  
El tribunal podrà requerir en qualsevol moment als aspirants que acrediten la identitat, per la qual cosa hauran de portar el document nacional d'identitat.
  
Una vegada hagen començat les proves, no serà obligatòria la publicació dels successius anuncis de realització de la resta dels exercicis en el Butlletí Oficial de la Província. El Tribunal farà públics aquests anuncis en els taulers de l'Ajuntament.
  
Des de l'acabament d'una prova fins al començament de la següent, haurà de transcórrer un termini mínim de 72 hores i un màxim de 20 dies.
  
Setena. Proves selectives i qualificacions
  
El procés de selecció constarà de les següents fases: oposició, concurs i curs selectiu.
  
A) Oposició: La fase d'oposició constarà de les següents proves i exercicis:
  
1. Proves prèvies. De caràcter obligatori i eliminatori. Abans de començar les proves de coneixements del temari, es realitzarà un exercici o prova psicotècnica d'aptitud i de personalitat i el reconeixement mèdic preceptiu així com les proves físiques. Tant l'exercici psicotècnic com el reconeixement mèdic i proves físiques seran obligatoris i eliminatoris, amb la qualificació d'apte o no apte, i s'ajustaran al barem següent:
  
a) Reconeixement mèdic: Segons el barem que es troba en l'annex de l'Ordre de 25 de desembre de 1997, de la Conselleria de Presidència (DOGV 3.175, de 03.02.1998).
  
Per a realitzar el reconeixement mèdic, els aspirants podran optar entre aportar un certificat mèdic oficial expedit per qualsevol facultatiu, o sotmetre's al reconeixement del servei mèdic concertat per l'Ajuntament, en les dates que es faran públiques oportunament.
  
El certificat mèdic oficial, expedit per un facultatiu aliè al servei mèdic concertat per l'Ajuntament, haurà de ser presentat mitjançant una instància en el Registre General de l'Ajuntament, dins dels 10 dies hàbils següents a la publicació de la data de començament de les proves en el Butlletí Oficial de la Província, termini dins del qual haurà d'expedir-se. L'interessat ha de manifestar que no està inclòs en cap causa d'exclusió de les establides en l'annex de l'Ordre de 25 de desembre de 1997, de la Conselleria de Presidència (DOGV 3.175, de 3 de febrer de 1998), a les quals, a l'efecte de la identificació inequívoca, haurà de fer referència específica, fent esment de la data en el diari oficial mencionat.
  
Així mateix, els interessats hauran de donar la conformitat firmant perquè els siguen practicades totes les proves mèdiques i exploracions clíniques complementàries que es consideren necessàries, excepte les que siguen considerades com invasives, per a determinar-ne l'aptitud, d'acord amb la baremació establida, i sense perjudici d'haver acreditat mitjançant un certificat mèdic oficial l'aptitud per a concórrer al procés selectiu, segons el model establit en l'annex II d'aquestes bases.
  
b) Reconeixement psicotècnic: Segons el barem que es troba en l'annex III de l'ordre de 5 de desembre de 1994, de la Conselleria d'Administració Pública (DOGV 2.413, de 23.12.1994).
  
c) Proves físiques: Segons el barem que es troba en l'annex I, apartat b de l'Ordre de 5 de desembre de 1994, de la Conselleria d'Administració Pública (DOGV 2.413, de 23.12.1994).
  
2. Primer exercici: Ortogràfic i de composició. De caràcter obligatori.
  
Consistirà en la realització de dos supòsits. El primer serà l'execució d'un dictat triat per sorteig en presència dels aspirants. El segon serà d'estructura i composició, en què els aspirants hauran de desenvolupar el tema que assenyale el tribunal, sobre temes d'actualitat i coneixements generals i l'extensió del qual no haurà de ser inferior a tres fulls ni excedir-ne els quatre, a una sola cara, per tal de valorar l'ortografia, la sintaxi i la lògica de l'exposició.
  
La qualificació d'aquest exercici serà de 0 a 10 punts, i per superar l'exercici caldrà obtenir un mínim de 5 punts.
  
3. Segon exercici: Supòsit policíac. De caràcter obligatori.
  
Consistirà en la realització d'una prova pràctica, amb una durada màxima de 90 minuts, que determinarà el tribunal abans de la realització de l'exercici, que versarà sobre planificació, redacció, desenvolupament i exposició escrita d'un supòsit policíac sobre les activitats, les funcions i els serveis propis de l'ocupació a què s'oposita. S'avaluarà el desenvolupament i l'exposició de les actuacions i les mesures policíaques que han d'adoptar-se en matèria de distribució de personal, mitjans materials, seguretat ciutadana i vial, i les actuacions complementàries i altres que calguen per a la realització del supòsit.
  
Podran adjuntar-se, o indicar-se en un plànol que aportarà el tribunal, totes les dades gràfiques o representatives de les actuacions de la policia, o de distribució de mitjans que servesquen per a la millor resolució del supòsit.
  
La qualificació d'aquest exercici serà de 0 a 10 punts, i haurà d'obtenir-se un mínim de 5 punts per a superar-lo.
  
4. Tercer exercici: Test de cultura policíaca. De caràcter obligatori.
  
Consistirà a respondre correctament, per escrit, un qüestionari de 100 preguntes tipus test relacionat amb temes professionals de la policia sobre el temari que s'explicita en l'annex I de les presents bases.
  
La qualificació d'aquest exercici serà de 0 a 10 punts, i haurà d'obtenir-se un mínim de 5 punts per a superar-lo.
  
5. Quart exercici: De caràcter obligatori i no eliminatori.
  
Consistirà a traduir del valencià al castellà i viceversa, un text proposat pel tribunal en un temps a determinar per ell mateix.
  
Aquest exercici es qualificarà de 0 a 2 punts.
  
B) Fase de concurs: Acabada la fase d'oposició, es valoraran els mèrits aportats pels aspirants que l'hagen superada, d'acord amb el barem de mèrits per a la valoració d'aquests en els concursos per a la provisió de places dels cossos de la policia local, ofertes per promoció interna i torn de mobilitat, que s'estableixen en l'annex de l'Ordre de 20 de gener de 1998, de la Conselleria de Presidència (DOGV 3.203, de 13.03.1998).
  
La puntuació obtinguda en la fase de concurs se sumarà a l'obtinguda en la fase d'oposició.
  
C) Curs selectiu: després de presentar la documentació exigida, l'alcalde nomenarà funcionari en pràctiques, sergent de la Policia Local l'opositor aprovat, el qual haurà d'incorporar-se a l'Institut Valencià de Seguretat Pública per a seguir el curs corresponent. L'aspirant que no supere el curs teòric i pràctic podrà incorporar-se al curs immediatament posterior. No obstant això, cessarà com a funcionari en pràctiques i podrà ser nomenat de nou quan s'incorpore al segon curs. Si no supera aquest segon curs, perdrà definitivament el seu dret de reserva de plaça.
  
L'aspirant que supere el curs, després de la presentació dels documents, serà nomenat funcionari de carrera i prendrà possessió del càrrec en el termini de trenta dies.
  
En el període de pràctiques percebrà les retribucions que corresponguen a aquesta condició i que estiguen determinades en la legislació vigent.
  
La puntuació de període de pràctiques correspondrà a l'Institut Valencià de Seguretat Pública. La valoració es farà d'acord amb criteris objectius que faran referència a l'assimilació dels coneixements impartits, responsabilitat, dedicació i tots els aspectes de l'actuació de l'aspirant que calguen per a valorar la capacitat per a una adequada prestació de les funcions atribuïdes al lloc.
  
Vuitena. Llista d'aprovats
  
El tribunal no podrà aprovar ni declarar que han superat aquest procediment selectiu un nombre d'aspirants superior al de places convocades.
  
Novena. Presentació de documents
  
El personal aspirant proposat pel tribunal ha d'aportar davant la corporació, en el termini de 20 dies hàbils des que es faça pública la llista de personal aprovat, els documents acreditatius de les condicions de capacitat i els requisits exigits en aquestes bases de convocatòria:
  
- Certificat de naixement expedit pel registre civil corresponent o fotocòpia del document nacional d'identitat degudament compulsada.
  
- Original o fotocòpia compulsada del títol acadèmic de batxiller superior o equivalent o justificant d'haver pagat els drets per a expedir-lo o, si escau, original o fotocòpia compulsada del diploma de dispensa de grau expedit per l'Institut Valencià de Seguretat Pública.
  
- Declaració de no haver estat separat, mitjançant expedient disciplinari, de qualsevol administració o ocupació pública, ni estar inhabilitat penalment per a l'exercici de les funcions públiques.
  
- Fotocòpia compulsada dels permisos de conduir A-2 i B-2.
  
- Certificat de serveis expedit pel secretari de la corporació en què conste la permanència de 2 anys com a mínim en la categoria de policia local, que acredite que posseeix la condició de funcionari de carrera i totes les circumstàncies que consten en el seu expedient personal.
  
Les persones aspirants que tinguen la condició de funcionaris de carrera estaran exemptes de justificar documentalment les condicions generals que ja han estat acreditades per a obtenir el nomenament anterior. En qualsevol cas, serà necessari presentar l'original o fotocòpia compulsada del nomenament com a funcionari de carrera i el títol acadèmic exigit.
  
Els qui dins del termini indicat, i llevat de casos de força major, no hagen presentat la documentació, no podran ser nomenats funcionaris i, per tant, s'invalidarà la seua actuació i açò comportarà la nul·litat subsegüent dels actes del tribunal en relació amb aquest, sense perjudici de la responsabilitat en què haja pogut incórrer per falsedat en la instància.
  
Els qui tinguen la condició de funcionari públic estaran exempts de justificar documentalment les condicions i els requisits ja demostrats per a obtenir el nomenament anterior. En canvi, hauran de presentar un certificat de l'organisme de què depenguen on s'acredite aquesta condició i totes les circumstàncies que figuren en el seu expedient personal.
  
En el supòsit que l'aspirant siga exclòs per no presentar la documentació o per falsedat en aquesta, el tribunal podrà proposar la inclusió en la llista d'admesos del mateix nombre que el d'exclosos per les anteriors causes.
  
Deu. Nomenament
  
Les qualificacions del període de pràctiques les farà l'Institut Valencià de Seguretat Pública, el qual comunicarà a l'òrgan competent de la corporació la llista del personal que haja superat el curs teoricopràctic perquè se n'efectue el nomenament com a funcionaris. Els nomenaments hauran de fer-se en el termini màxim de 15 dies, comptadors des de la comunicació.
  
El personal aspirant que no supere el curs selectiu o el període de pràctiques, podrà incorporar-se al curs o a les pràctiques immediatament posteriors. Si no superaren tampoc aquest segon curs o segones pràctiques, perdrien definitivament el dret de nomenament com a funcionaris de carrera.
  
La superació del curs constituirà un requisit indispensable per a adquirir la condició de funcionari de carrera.
  
Amb aquest efecte, el fet de realitzar-lo no comportarà cap indemnització per raó del servei, ja que constitueix un requisit preceptiu.
  
Durant la realització del curs de selecció i del període de pràctiques, les persones aspirants seran nomenades funcionaris en pràctiques, després que hagen presentat la documentació requerida, i percebran les retribucions que els corresponguen.
  
Onze. Incidències
  
El tribunal està autoritzat a resoldre els dubtes que es presenten, interpretar les bases d'aquesta convocatòria i adoptar els acords necessaris per al bon ordre del procés selectiu, en tot allò no previst en aquestes bases.
  
Dotze. Recursos
  
1. Contra aquestes bases i la corresponent convocatòria, i els actes que esgoten la via administrativa, les persones interessades podran interposar davant la Sala Contenciosa Administrativa del Tribunal Superior de Justícia de la Comunitat Valenciana un recurs contenciós administratiu en el termini de dos mesos, comptadors des de l'endemà de la seua publicació en el Butlletí Oficial de la Província de València i en el Diari Oficial de la Generalitat Valenciana, o qualsevol altre recurs que estimen oportú.
  
La interposició del recurs contenciós administratiu requerirà la comunicació prèvia a l'òrgan que va dictar l'acte impugnat.
  
2. Contra les resolucions i actes dels òrgans de selecció i els seus actes de tràmit, que impedisquen continuar el procediment o produïsquen indefensió, podran interposar recurs ordinari davant l'autoritat que haja nomenat el seu president, en el termini d'un mes comptador des que es feren públics.
  
Tretze. Publicació
  
Aquestes bases seran publicades en el Butlletí Oficial de la Província i en el Diari Oficial de la Generalitat Valenciana, i l'anunci de la convocatòria en extracte, en el Butlletí Oficial de l'Estat.
  
Annex I
  
Temari
  
Dret Constitucional
  
Tema 1. Organització política de l'estat espanyol. Classe i forma d'estat. Organització territorial de l'estat. Relacions entre el govern i les corts generals.
  
Tema 2. La corona: funcions constitucionals del rei. Successió i regència. La ratificació.
  
Tema 3. La Constitució Espanyola de 1978. Estructura, contingut i principis bàsics. Reforma de la constitució.
  
Tema 4. Drets i deures fonamentals de la persona en la constitució: la seua defensa i garantia. El tribunal constitucional i el defensor del poble. La suspensió dels drets i les llibertats.
  
Tema 5. Les corts generals: les cambres. Composició, atribucions i funcionament. La funció legislativa.
  
Tema 6. El poder judicial. Estructura, organització i funcionament dels tribunals en el sistema espanyol.
  
Tema 7. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. L'Administració de justícia.
  
Dret administratiu
  
Tema 9. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 10. Òrgans col·legiats de govern. L'Ajuntament Ple. La Comissió de Govern. Òrgans consultius i participatius: les comissions informatives. Les juntes de districte.
  
Tema 11. La funció pública en general i els funcionaris de les entitats locals. Organització de la funció pública local.
  
Tema 12. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 13. Responsabilitat dels funcionaris. Reglament de règim disciplinari. Incoació d'expedients.
  
Tema 14. El procediment administratiu. Estudi de la legislació general vigent en la matèria. Fases del procediment. Notificacions i audiència dels interessats.
  
Tema 15. La revisió administrativa de l'acte administratiu. Procediments i límits de la revisió. Recursos. El recurs contenciós administratiu.
  
Bans i ordenances municipals
  
Tema 16. Obligacions i competències dels ajuntaments. Les ordenances municipals. Els bans de l'Alcaldia.
  
Tema 17. Ordenances municipals: concepte i classes. Infraccions. Potestat sancionadora. Principals infraccions a bans i ordenances.
  
Tema 18. Focs artificials, classes d'artificis pirotècnics. Muntatge d'espectacles. Distància dels focs i protecció personal (Reglament d'Explosius, Reial Decret 230/1998, de 16 de febrer i Ordre Ministerial de 20 d'octubre de 1988)
  
Tema 19. Activitats molestes, insalubres, nocives i perilloses.
  
Tema 20. Reglamentació en matèria d'autotaxis i autoturismes. Documentació necessària d'aquests vehicles, requisits, tarifes, competència.
  
Tema 21. Reglamentació en matèria de via pública: revetlles, guals, tendals, col·locació de taules i cadires, contenidors, grues i material de construcció. Òrgan competent per a autoritzar-ho. Sancions.
  
Tema 22. Venda ambulant. Reial Decret 1.010/1985, de 5 de juny. Modalitats de venda ambulant. Requisits.
  
Tema 23. Normativa relacionada amb usos i activitats.
  
Tema 24. Ordres ministerials de mendicitat. Llocs de recollida. Obligació de les administracions públiques. Aspectes legals.
  
Policia local
  
Tema 25. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i els cossos. Policia governativa i judicial.
  
Tema 26. La policia local: conceptes previs. Missions i objectius. Estructura orgànica i funcional.
  
Tema 27. El binomi policia local-ciutadà: conceptes previs, relació, finalitat. Suports ètics. Normes d'actuació.
  
Tema 28. Ordenament legislatiu de la policia local. Principis bàsics d'actuació. Disposicions comunes estatutàries. Règim disciplinari.
  
Tema 29. Llei de la Generalitat Valenciana de Coordinació de Policia Local de la Comunitat Valenciana. Disposicions generals. L'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 30. L'Institut Valencià de Seguretat Pública. Regulació legal. Fins i funcions. Els cursos de formació, bàsics o selectius, de capacitació, d'integració d'auxiliars de policia local. El Registre de Policies Locals.
  
Dret penal
  
Tema 31. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 32. Delictes contra les persones: homicidi, infanticidi, avortament, lesions i disposicions en general.
  
Tema 33. Delictes contra la llibertat sexual: violació i agressions sexuals; exhibicionisme i provocació sexual; estupre, rapte, prostitució.
  
Tema 34. Delictes contra la propietat. Robatoris i furts, definició i principals diferències.
  
Tema 35. Delictes comesos pels funcionaris públics en l'exercici dels seus càrrecs: de la prevaricació, de la infidelitat en la custòdia de presos, en la custòdia de documents. Violació de secrets.
  
Tema 36. Desobediència i denegació d'auxili; anticipació, prolongació i abandó de les funcions públiques, suborn, malversació de cabal públic.
  
Dret processal
  
Tema 37. Llei Orgànica 6/1984, de 24 de maig, Reguladora del Procediment d'Habeas Corpus. De la denúncia i la querella. De l'exercici del dret de defensa. De l'assistència de l'advocat. Del tractament de presos i detinguts.
  
Tema 38. El procés: concepte, objecte, finalitat, tipus o sistemes. Dret processal penal: concepte, característiques, orígens i fonts.
  
Tema 39. De l'entrada i registre en lloc tancat. De la comprovació del delicte i la investigació del delinqüent.
  
Tema 40. Presó provisional, llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.
  
Policia de trànsit i circulació
  
Tema 41. El Codi de Circulació vigent després de la publicació de la Llei de Seguretat Vial: nocions prèvies. Tipificació de les principals infraccions.
  
Tema 42 Quadre d'infraccions més habituals en matèria de circulació urbana. Infraccions de trànsit constitutives de delicte. Procediment sancionador vigent.
  
Tema 43. Normes generals de circulació: assegurança obligatòria. Codi de circulació.
  
Tema 44. Nivells sonors permesos en vehicles i les seues infraccions. Inspecció tècnica de vehicles. Vehicles especials. Altres infraccions del Codi de la circulació.
  
Tema 45. La circulació. Òrgans competents. Vigilància i regulació de la circulació. Ordenació del trànsit.
  
Tema 46. La circulació urbana: normes generals de circulació. La senyalització. Permisos i llicències de conduir.
  
Tema 47. El transport. Servei públic de viatgers i servei públic de mercaderies o mixtos. El servei privat. Mercaderies perilloses. Condicions tècniques de transport i altres requisits principals. Reglament Nacional dels serveis urbans i interurbans de transport d'automòbils lleugers (Reial Decret 763/1979, de 16 de març BOE 13.04.1979, modificat pel Reial Decret 1.080/1989 d'1 de setembre'BOE 07.09.1989 i pel Reial Decret 236/1983, de 9 de febrer BOE 12.02.1983).
  
Tema 48. El transport escolar. Disposicions legals sobre el transport publicades per la Conselleria d'Obres Públiques, Urbanisme i Transports.
  
Tema 49. Els accidents de trànsit: concepte i consideracions prèvies. Les seues causes. Classes i fases.
  
Tema 50. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar.
  
Tema 51. Persones obligades a sotmetre's a la prova de detecció. Infracció de la Llei de Seguretat Vial que comporta l'obligació de la prova.
  
Tema 52. Recopilació legislativa: Reial Decret Legislatiu 339/1990, de 2 de març, pel qual s'aprova el Text Articulat de la Llei sobre Trànsit, Circulació de Vehicles a Motor i Seguretat Viària.
  
Psicologia
  
Tema 53. El comandament. Concepte. Qualitats. Trets (integritat, competència, energia, autoritat, confiança en un mateix, iniciativa, decisió...). Regles bàsiques per a l'exercici del comandament. Activitats més característiques de l'exercici del comandament.
  
Tema 54. Característiques del comandament. Funcions del comandament (planificar, executar, organitzar, coordinar ...). Estils de manar. Aspectes que distingeixen un bon cap. Metodologia del comandament.
  
Tema 55. Presa de decisions. El procés de decisió. Reixa de direcció. Poder i autoritat.
  
Tema 56. Tècniques de direcció. El factor temps. Selecció de tasques. Utilització de mitjans. Horaris i programes. Relació cap subordinat. Les reunions.
  
Tema 57. Tècniques per a controlar situacions difícils. La reunió està a punt de ser incontrolable. La reunió s'aparta del seu objectiu. El grup no parla. El grup, o part d'ell refusa acceptar les conclusions del director. Els participants discuteixen fermament entre ells.
  
Tema 58. Principis de disciplina efectiva. Responsabilitat del comandament. Com a representant del comandament director. Com a instructor. Com a tècnic. Com a administrador. Deures amb els subordinats per raó del càrrec. Deures amb la seua organització.
  
Tema 59. Tipus d'ordres. Ordre terminant, tipus de sol·licitud, ordre suggerida, escrita, verbal, petició de voluntaris, causes de la incorrecta interpretació d'ordres, comprovació de l'execució de les ordres.
  
Tema 60. Qualitats o atributs d'un bon cap. Com ha d'actuar un bon cap. Com es fa una amonestació. Com s'atenen les queixes. Mètode dels vuit passos.
  
Temes específics de l'Ajuntament de Tavernes de la Valldigna
  
Tema 61. Història de la ciutat de Tavernes de la Valldigna. Orígens i actualitat. Història de la Valldigna: El monestir.
  
Tema 62. L'organització municipal de l'Ajuntament de Tavernes de la Valldigna.
  
Tema 63. El Consell Agrari Municipal. Normativa forestal. Pla de cremes municipal.
  
Tema 64. El Reglament de Participació Ciutadana de Tavernes de la Valldigna. El Reglament Orgànic Municipal. El Reglament Municipal d'Actuació Preferencial del Valencià.
  
Tema 65. El Consell Sectorial de Seguretat Ciutadana. El Reglament Municipal de Protecció Civil. Les situacions d'emergència. Característiques. Pla d'emergència municipal. Catàstrofes públiques i protecció civil. Principis elementals.
  
Tema 66. Xarxa viària. Característiques. Punts i moments d'especial atenció. Transports públics.
  
Tema 67. Tavernes de la Valldigna, municipi turístic. Problemes relacionats amb l'actuació policial. Els Serveis Socials. Reglament Municipal per a la Integració dels Disminuïts Físics, Sensorials i Psíquics.
  
Tema 68. Tavernes de la Valldigna. Població. Economia. Territori. Carrers i terme municipal.
  
Tema 69. Els centres escolars a Tavernes de la Valldigna: Ubicació i característiques. L'absentisme escolar del menor i la policia.
  
Tema 70. L'ordenança municipal de l'Ajuntament de Tavernes de la Valldigna sobre prevenció de la contaminació acústica (protecció contra sorolls i vibracions).
  
Annex II
  
Model de declaració
  
 \_\_\_\_, \_\_\_ d \_\_\_ 199\_
  
Amb relació a les proves selectives convocades per aquest ajuntament de Tavernes de la Valldigna per a la provisió com a funcionaris de carrera d'una plaça de sergent vacant en el cos de la Policia Local d'aquest municipi, de conformitat amb les bases de la convocatòria, done la meua conformitat perquè em siguen practicades totes les proves mèdiques i exploracions clíniques complementàries que es consideren necessàries, excepte les considerades invasives, per a determinar l'aptitud de l'interessat, d'acord amb el barem establit en les bases que regeixen aquest procés selectiu, i sense perjudici d'haver acreditat mitjançant un certificat mèdic oficial l'aptitud per a concórrer-hi.